Tantárgy neve: ALKALMAZOTT TERVEZÉS 1.

Tantárgy kódja: EPM012MNMU

Szemeszter: 2.

Kreditek száma: 6

Összes óraszám: 180

Jelenléti óraszám: 112

Önálló munka óraszáma: 68

A heti órák elosztása: 2/0/6

Értékelés: félévközi jegy (f)

Előfeltételek (MSC): EPM310MNEM Komplex tervezés 1.

Tantárgy felelős: Dr. Kovács-Andor Krisztián, egyetemi docens

Iroda: Boszorkány út 2. B334

E-mail: kovacs-andor.krsiztian@mik.pte.hu

Munkahelyi telefon: +36 72 503650/23811

Oktatók (előadók): előadó: Dr. Kovács-Andor Krisztián, egyetemi docens

Iroda: Boszorkány út 2. B334

E-mail: kovacs-andor.krsiztian@mik.pte.hu

Munkahelyi telefon: +36 72 503650/23811

előadó: Dr. Sztranyák Gergely, egyetemi docens

Iroda: Boszorkány út 2. B322

E-mail: sztranyak.gergely@mik.pte.hu

Munkahelyi telefon: +36 72 503 650 / 23818

előadó: Udvardi Péter, mesteroktató

Iroda: Boszorkány út 2. B334

E-mail: udvardi.peter@mik.pte.hu

Munkahelyi telefon: +36 72 503650/23811

Oktatók (gyakorlatvezetők): Dr. Kovács-Andor Krisztián, egyetemi docens

Iroda: Boszorkány út 2. B334

E-mail: kovacs-andor.krsiztian@mik.pte.hu

Munkahelyi telefon: +36 72 503650/23811

Dr. Veres Gábor, egyetemi docens

Iroda: Boszorkány út 2. É81

E-mail: veres.gabor@mik.pte.hu

munkahelyi telefon: +36 72 503 650 / 23815

Pelényi Margit, Ybl-díjas építész

Iroda: Ferencesek utcája 24.

E-mail: duplan@t-online-hu

munkahelyi telefon: +36 20 314 1980

## Tárgyleírás

A tantárgy a PTE építész képzésein résztvevő mester szintű hallgatóktól követeli meg - tanulmányaik folytatásaképpen, a megszerzett kompetenciákat felhasználva - egy építészeti léptékű, építészeti és szerkezeti fókuszú feladat megoldását. A tárgy keretében a hallgató elkészíti féléves feladatát, mellyel igazolja, hogy képes önállóan érdemben alkalmazni az elsajátított ismereteket, kreatív tervezői készségekkel és feladatmegoldó képességekkel rendelkezik, képes szakmai kérdések megválaszolásához megfelelő utak, módszerek megválasztására és helyes következtetések levonására. A jól működő, magas építészeti és műszaki minőségű kortárs épület tervezése alapvető elvárás. A féléves munka keretében a hallgató aktuális témafelvetésekre, nem-konvencionális építészeti helyzetekre, társadalmi problémákra ad koherens építészeti válaszokat a környezetbe illesztés kérdésétől a szerkezeti megoldásokon át a jól használható belső terek kialakításáig, különös tekintettel az innováció, fenntarthatóság, gazdaságosság, szolidaritás, ökologikus gondolkozás területén.

Az épített környezetbe történő illesztést (közlekedési rendszer, közösségi terek kapcsolódásai, természeti környezet), valamint a mérnöki struktúrák építőművészeti koncepcióba integrálását összetett szituációjú középület tervezésével szükséges elsajátítani.

## A kurzus kimenete, az oktatás célja

A kurzus célja, hogy a hallgató a képzés során megszerzett ismereteket komplex módon tudja alkalmazni, különös tekintettel a koncepcionális tervezési szemlélet kialakítására, az épített környezetbe való illesztésre, a funkciók logikus tiszta kapcsolására, a megfelelő funkció-forma-szerkezet egység megtalálására, a reprezentatív terek igényes építészeti megformálására. A tárgy célja, hogy a hallgató bizonyítsa, az építészeti tevékenységek teljes területén természettudományi, műszaki és művészeti, valamint gazdasági és humán ismeretei, valamint ezekhez kapcsolódó készségei révén alkalmas önálló építészeti feladatok megoldására, felelősséggel és elkötelezettséggel, az építészet társadalmi és környezeti hatásainak tudatában.

A szemeszter végére képesnek kell lenni a szerkezeti, funkcionális és művészeti kérdésekről, határozott és koherens gondolatokat megfogalmazni. A gondolatok verbális megfogalmazása nem elégséges, magas műszaki és grafikai minőségben is szükséges prezentálni.

A kurzus végére a résztvevők a következő szakmai kompetenciákat szerzik meg:

Tudás:

* Érti **az ember, az épített- és a természeti környezet közötti kapcsolatokat** és kölcsönhatásokat, ismeri a feladatkiírás szerinti épülettípus tervezésének elveit, lépéseit.
* Ismeri az épületek **jellemző tartószerkezeti és épületszerkezeti megoldásait, kiválasztási, konstruálási és méretezési elveit és módszereit**, az építés anyagainak tulajdonságait.
* Ismeri az **építészeti ábrázolás** és a műszaki dokumentációk fajtáit és előírásait, a korszerű számítógépes tervkészítést és dokumentálást.

Képességek:

* Képes a tervezési folyamatot a **koncepcióalkotástól a részlettervek szintjéig** átlátni, képes a leginkább megfelelő megoldások, anyagok és elrendezések kiválasztására.
* Képes az **építészeti tervezés során komplex módon kezelni az esztétikai, funkcionális, műszaki, gazdasági, valamint a társadalmi elvárásokat**, képes a követelményeket kielégítő építészeti tervek elkészítésére.
* Képes a tervezendő épület **tartószerkezeti, épületszerkezeti, épületgépészeti problémáinak végiggondolására, koncepciójának elkészítésére**, a kiválasztott megoldások gyakorlati alkalmazására.
* Képes az építészeti tervezés és az építési folyamatok során keletkező **problémák felismerésére, a különböző szempontok közti összefüggések átlátására**, rangsorolására, a különböző lehetőségek közötti körültekintő döntésre.
* Képes az **építészeti dokumentáció manuális és digitális, grafikailag is igényes elkészítésére** a vonatkozó szabályok és hatósági előírások alkalmazásával.

Attitűd:

* **Törekszik az esztétikai szempontokat és műszaki követelményeket egyaránt kielégítő, magas minőségű, harmonikus építészeti produktumok teljes körű megvalósítására az emberi léptékhez és igényekhez igazodva.**
* **Egyszerre és arányosan alkalmazza az intuitív és az ismereteken alapuló megközelítéseket.**
* **Törekszik az ökológiai szempontok megismertetésére és érvényesítésére**, jövőtudatos, fenntartható, energiahatékony épületek létrehozására.
* **Nyitott az új információk befogadására, törekszik szakmai- és általános műveltségének folyamatos fejlesztésére**.

Autonómia és felelősség:

* **Szakmai problémák során önállóan és kezdeményezően lép fel.**
* **Munkáját személyes erkölcsi felelősségének, és az épített környezet társadalmi hatásának tudatában végzi.**

Tantárgy tartalma

A tantárgy keretében készülő féléves feladat - az előző féléves ***Építészet és város*** témakörű szemeszter után, ahol városi léptékű problémát kellett a hallgatóknak megoldani –az ***Építészet-szerkezet****-****örökségvédelem***témakörök köré csoportosul, vagyis ebben a félévben hangsúlyosan az épület léptékkel, az épület építészeti, szerkezeti és egyéb szakági problémáinak megoldásával is foglalkozunk, jellemzően örökségvédelmi kontextusban. A cél az engedélyezési tervi szinten átgondolt és ilyen részletezettséggel kitalált feladat elkészítése magas színvonalú grafikai előadásmód mellett. Természetesen a feladat kapcsán a városépítészeti összefüggések, a kontextus vizsgálata, a környezetbe illesztés, valamint a belső terek átgondolt megtervezése sem megkerülhető. A féléves feladat fő témafókusza:

* **Építészet-szerkezet-örökségvédelem** (témafókusz arány: a=30%, b=10%, c=10%, d=30%, e=20%)

Témafókusz: a.) építészet, b.) belsőépítészet, c.) város, d.) szerkezet, e.) örökségvédelem, társadalom, ökológia, fenntarthatóság stb.

A részletes tantárgyi program, a részletes követelményrendszer, valamint a tantárgyhoz kapcsolódó információk a Neptun Meet Street felületére kerülnek feltöltésre.

A kurzus során kis léptékű középület tervezési feladatait kell megoldani. A féléves feladatok megoldásánál nagy hangsúly helyeződik a társadalmi kontextusra, illetve a történeti környezetre és/vagy történeti örökségre.

Az épület funkcionális rendszerének megoldása még nem elégséges. Meg kell érteni a szerkezeti-funkcionális összefüggéseket, a statikai és műszaki paraméterek mellett elvárás az építőművészeti koncepció megalkotása.

A félév során – a komplexitásnak megfelelően - a hallgatói terveket a tervezés és az épületszerkezettan konzulensek együtt konzultálják.

A Komplex tervezés sajátosságaiból és a tervezési folyamatok egymásra épüléséből adódóan viszont az *„A”* - *„B”* - *„C”* fázisokban különböző súllyal jelennek meg az egyes szakterületek, amely a tárgy felépítésén is látszik. Az *„A”* fázisban nagyobb szerep jut a tervezés konzultációknak, hiszen itt a helyzetelemzésé, kutatásé és a főszerep. A *„B”* fázisban nem válik szét az épülettervezés-épületszerkezettan konzultáció, hanem együtt zajlik, hiszen itt a koncepcióalkotás mellett az épület szerkezeti alapvetéseit, logikáját is ki kell találni. A „*C”* fázisban a hangsúly már a szerkezeti megoldásokra tevődik át, de természetesen a tervezés konzultációk is megmaradnak, az épület építészeti finomhangolása zajlik.

A tervezési feladat feldolgozása során a következő három fázison kell végig menniük a hallgatóknak a konzulensekkel együtt:

***fázis „A”* – kutatási és koncepcióalkotási fázis** – 1-4. hét

Ez a fázis egy konferencia nappal indul, ahol megalapozó előadások keretében ismerkednek a hallgatók q feladattal. A következő lépés egy hasonló funkciójú és nagyságú épület, mint esettanulmány vizsgálata és bemutatása: környezetük elemzése – funkció működése – a szükséges terek mérete – ezzel összefüggésben a szerkezeti megoldások értelmezése – az anyaghasználat vizsgálata stb. Követelmények és hatások összegyűjtése. Ez a fázis a tanulmány prezentálásával zárul a 4. oktatási héten, elektronikus formában.

*Esettanulmány, példa épület elemzése:*

* Ahhoz, hogy alaposan megértsük egy épület működését, érdemes elemezni már létező, jól működő példákat. Az elemzés tárgya az **épület funkcionális - téri kialakítása** kell legyen. Fel kell ismerni az ismétlődő mintázatokat, tipológiákat, mert ez segíthet a tervezési feladat értelmezésében, elindításában. Ez az **első réteg.**
* A **második réteg** - amely nem kevésbé fontos az elsőnél - az **építészeti szándék** **megértése.** Hol, ki, mit, hogyan tervezett? Talán ebből lehet a legtöbbet tanulni a kutatási fázis során. Nem konkrét megoldások érdekesek, hanem a tervező gondolkodása, habitusa.
* A **harmadik réteg** a **választott anyagok – szerkezetek viszonya** az adott térstruktúrához. Miért választotta azokat az anyagokat, elrendezéseket, szerkezeteket a tervező. Elrejtette, vagy pont kiaknázta a bennük rejlő lehetőségeket. E három szempontrendszer alapján komplex képet kapunk egy publikált épületről. Természetes meg kell válogatni a felhasznált irodalmat. Csak az alaposan dokumentált épületeket érdemes elemezni.

***fázis „B”* – koncepciótervi fázis** – 5-9. hét

A saját feladatra/épületre vonatkozó változatok kidolgozása, elemzése, összehasonlítása. Eredmény a vázlatterv vagy koncepcióterv, amelyben meghatározásra kerültek a funkció kapcsolatok, a főbb méretek, a szerkezeti rendszerek, az építőanyagok, az alapvető kiszolgáló rendszerek működési elve-helyigénye.

***fázis „C”* – tervezési fázis** – 9-14. hét

A vázlatterv/koncepcióterv továbbfejlesztése a félév elején meghatározott mélységig – 1:100-as kidolgozottsági szint, bizonyos szerkezeti elemek részlettervi szintre emelésével 1:50, 1:25, 1:20, 1:10, 1:5. A féléves aláírás megszerzése és a féléves terv prezentációja a tematikában meghatározott tartalommal és mélységig.

***fázis „D” –* feldolgozási fázis** **–** vizsgaidőszak 1-2. hét

A 14. héten valamilyen okból be nem mutatott vagy el nem készült tervek befejezése, valamint prezentációja a vizsgaidőszak 2. hetén. Az aláírás és a féléves jegy megszerzésének pót lehetősége.

A leggyakoribb visszajelzés a **konzultáció**k során történik. A konzultációkon be kell mutatni fejlődés irányát, rajzokban **bizonyítani kell a felvetett téziseket**. Ennek hiányában a visszajelzés negatív és órai hiányzásként szükséges elkönyvelni.

A kurzus során a konzultációk mellett építészeti **előadás**ok keretén belül is lesznek kontaktórák. A kontaktórák koherens egészet alkotva támogatják a tervezési folyamatot.

Az első, pontszámmal is számszerűsített visszajelzés a 4. oktatási héten történik. Ekkor gyors előadás keretében kell bemutatni egy választott épület **esettanulmány**át. Beadási határidő a kurzusprogram szerint. Pótlási lehetőség a következő kontaktórai alkalommal lehetséges.

A 9. oktatási héten kerül sor a **kritikus konzultáció**ra. Erre az alkalomra először kell összerajzolni a megadott tartalmi követelményeknek megfelelően a tervet. A kritikus konzultáció során röviden, szóban is ismertetni kell a tervet. Az ismertetést követően rövid oktatói visszajelzés hangzik el. Pótlási lehetőség a következő kontaktórai alkalommal lehetséges.

A szemeszter a 14. héten zárul. **Ez a féléves makett leadásának véghatárideje!** A **záróprezentáció**n kizárólag maradéktalanul befejezett munkával lehet részt venni. A záróprezentáción részt nem vevők vagy hiányos anyaggal érkezők a tanulmányi rendszerben „aláírás megtagadva” bejegyzést kapnak. Az aláírás és a félévközi jegy megszerzésére még egyszer, a vizsgaidőszakban van lehetőség. Pontos időpontját a tantárgyi időbeosztás tartalmazza.

Számonkérési és értékelési rendszer

A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem Tanulmányi és Vizsgaszabályzata (**TVSZ**) az irányadó.

A tanórákon való részvétel a félév végi aláírás megszerzésének egyik feltétele. A konzultációk és előadások 50 %-ának elmulasztása automatikusan „nem teljesítette” értékelést von maga után. A hiányzás oka indifferens, igazolással nem pótolható. Konzultációra kizárólag a meghirdetett kontaktóra-időpontokban van lehetőség. A konzultáción a nem elégséges aktivitás hiányzásnak minősül.

Az osztályozás a kurzus szerkezetét követi a következő súlyozással:

Esettanulmány elemzése 10%

Kritikus konzultáció 20%

Építészeti makett 10%

Záró prezentáció 60%

Az aláírás megadásával az oktató igazolja, hogy a hallgató eleget tett a félévközi kötelezettségeinek:

* látogatta az órákat, a kurzusprogramnak megfelelően készült az órákra
* eleget tett/ráutaló magatartást tanúsított a tantárgy teljesítésére, javításra, pótlásra
* eleget tett a formai és tartalmi követelményeknek, tehát minden előírt munkarésze elkészült

Ezek teljesülésekor az aláírás megadásra kerül, a féléves munka osztályzatot kaphat. Az osztályzat az aláírás meglététől függetlenül lehet 1 (elégtelen) minősítésű. **A munkarészek megléte nem jelenti automatikusan a kurzus teljesítését!**

Az érdemjegyek általános szöveges értékelése a következő:

1 (elégtelen) Elégtelennek kell minősíteni a munkát, amennyiben nem teljesíti az elvárt, magas színvonalú külalaki követelményeket. Továbbá, ha a féléves munkában nem lelhetőek fel a tantárgy célkitűzései: funkcionális rendszer működésképtelensége vagy az építőművészeti koncepció hiánya.

2 (elégséges) Az elégséges osztályzat eléréséhez minimális szükséglet az értékelhető építőművészeti koncepció és az alapvető működési szisztéma megléte.

3 (közepes) Közepes munkaként értékelendő a feladat, ha az építőművészeti koncepció csupán értékelhető, azonban a funkcionális és szerkezeti rendszer koherens összhangban van.

4 (jó) Jónak mondható a terv, amennyiben az építőművészeti koncepció megalapozott és koherens összefüggésben áll a funkcionális és szerkezeti összefüggésekkel.

5 (kiváló) A formai és tartalmi követelményeket messzemenőkig teljesítő munka, ami izgalmas koncepcióval rendelkezik, funkcionálisan kiválóan működő épület, amely formai-szerkezeti értelemben koherens, kiérlelt megoldásokat alkalmaz, e mellet professzionálisan feldolgozott, kiváló minőségű munka.

Értékelési szisztéma:

|  |  |  |  |  |  |
| --- | --- | --- | --- | --- | --- |
|  | 5 | 4 | 3 | 2 | 1 |
|  | A, kiváló | B, jó | C, közepes | D, elégséges | F, Elégtelen |
| Ponthatárok: | 85%-100% | 70%-84% | 55%-69% | 40%-54% | 0-39% |

Kötelező irodalom

* Mellékelt cikkek, jegyzetek és segédletek (mindig az aktuális feladat kapcsán)

Ajánlott irodalom

* Bert Bielefeld (Ed.): Planning architecture, Birkhauser, Basel, 2016
* Andrea Deplazes (Ed.): Constructing architecture - Materials Processes Structures, Birkhauser, Basel, 2013.
* Kovács-Andor Krisztián: Örökségvédelem - jegyzet, PTE, Pécs, 2021.

## Módszertan

A féléves munka az együttműködésen, a részvételen és a tanórákon keresztül történő megbeszéléseken alapul. Ez egy kölcsönhatás a hallgatók és a Kar között; olyan tanítási módszereket alkalmazunk, mint a "problémaalapú tanulás" és a "tanulás a gyakorlatban". A frontális jellegű előadások a módszertan kisebb szeletét teszik ki. A hangsúly az aktív tanuláson és a kritikai szemléleten van. Proaktív szemlélet szükséges.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció külsős, független szakemberek bevonásával

Esélyegyenlőség

Mindent megteszünk annak érdekében, hogy mindenki számára egyenlő feltételeket, tanulási környezetet tudjunk biztosítani. Bárminemű speciális tanulási igény esetén kérjük mielőbb értesíteni a kurzus felelősét vagy a szakmai intézet vezetőségét!

# Mellékletek

M1 Feladatkiírás

M2 [Funkcióprogram](https://drive.google.com/file/d/1uILGuyOZ-DeHU2tP3TNMb66odFkHBtnD/view?usp=sharing)

M3 Légifotó georadarral EOV térkép

M4 Zsibót-Becefa szabályozási terve

M5 Zsibót-Becefa szabályozási terve légifotóval georadarral

M6 Turisztikai és Vidékfejlesztési Tanulmányok V. évfolyam III. szám, 4-22. oldal (Sipos Norbert-Pap Norbert–Keresnyei János–Jarjabka Ákos: A szigetvári Szulejmán türbe kulturális-turisztikai központ projekt turisztikai megvalósíthatósági kockázatai)

M7 Új Magyar Építőművészet cikk (Pap Norbert-Kitanics Máté: Zarándoktelepülés Szulejmán szultán szigetvári türbéje körül)

M8 Információk a Zarándoktelepülés épületeiről, történeti térképek

M9 Video anyag Turbék zarándoktelepülésről és Szulejmán türbéjéről

M10 TVSZ

S1 Dr. Tamás Anna Mária - Kovács-Andor Krisztián: Grafikai segédlet

S2 BME Középülettervezési segédlet

S3 BME Közlekedési és parkolási segédlet

## Program heti bontásban

|  |  |  |  |
| --- | --- | --- | --- |
| Hét | Aktivitás | Cél | Értékelés |
| 1. |  | Orientáció  Tantárgy vagy kurzusfelvétellel kapcsolatos kérdések feltehetőek a TEAMS csoportban vagy e-mailben: kovacs-andor.krisztian@mik.pte.hu |  |
| 2. | Konzultáció  Előadás  Önálló munka | A008, 9:30-16.30  Helyszín és funkcióprogram kiértékelése, esettanulmányok kiválasztása  Nyitókonferencia: A008  **2024. 02. 16., péntek**  8:00-8:45 Dr. Kovács-Andor Krisztián: Tematika ismertetés  9:00-9:45 Dr. Kovács-Andor Krisztián: Feladat ismertetés  10:00-11:00 Dr. Varga Szabolcs: Magyarországi muszlim építészeti emlékek és a magyar történelmi emlékezet  11.00-12.00 Dr. Hancz Erika: Régészeti ásatások Szulejmán sírjánál  12:00-13:00 Ebédszünet  13:00-14:00 Dr. Pap Norbert-Dr. Kitanics Máté:  Turbék, Szulejmán halálának helye    15:00 Helyszínbejárás | Szóbeli visszajelzés  Jelenlét  Közös, szóbeli kiértékelés a következő konzultáción |
| 3. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 10:30-11:30  Dr. Kovács-Andor Krisztián (épülettervezés)  A008, 12:00-16:30  Helyszín és funkcióprogram kiértékelése  Telepítési alapvetések konzultációja  Környezeti kapcsolatok, téri összefüggések  Analízisek készítése, esettanulmányok gyűjtése és alapos kielemzése | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 4. | **Előadás**  Konzultáció  Önálló munka | **Esettanulmányok bemutatása**  A008, 9:30-11:30  Beadás: 2024.02.25. 22.00, TEAMS  Rövid, maximum 180 másodperces prezentációban be kell mutatni a választott épületet. A prezentációban az építészeti koncepció és szerkezeti bemutatás összefüggéseit kell előtérbe helyezni.  A prezentációk sorrendjét és a választott épületeket a TEAMS „ET” mappájában közzétett Excel tábla mutatja.  A formátum legyen .pdf kiterjesztésű, a fájl neve: [a menetrend szerinti sorszám]\_[a hallgató neve]  A008, 12:00-16:30  Analízisek, esettanulmányok szöveges kiértékelése  Telepítési alapvetések konzultációja  Analízisek készítése, esettanulmányok gyűjtése és alapos kielemzése | Rövid, szóbeli visszajelzés és pontozás, maximum 10 pont  Értékelési szempontok:  - építészeti koncepció értékelése  - az esztétikai, funkcionális, műszaki, gazdasági, valamint a társadalmi alapvetések bemutatása  - jellemző tartószerkezeti és épületszerkezeti megoldások bemutatása  - igényes, digitális prezentáció összeállítása  Szóbeli visszajelzés  Konklúziók kiértékelése a következő konzultáción |
| 5. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 10:30-11:30  Dr. Kovács-Andor Krisztián (épülettervezés)  A008, 12:00-16:30  Helyszín és funkcióprogram kiértékelése  Telepítési alapvetések konzultációja  Környezeti kapcsolatok, téri összefüggések  Funkcionális – térszervezési lehetőségek vizsgálata.  Alaprajzi és metszeti sémák készítése szükséges. | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 6. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 10:30-11:30  Udvardi Péter (fenntarthatóság, ökológia)  A008, 12:00-16:30  Alaprajzi vázlatok, funkciósémák kiértékelése, tömegképzési lehetőségek közös vizsgálata  Funkcionális – térszervezési lehetőségek vizsgálata. 1:200 léptékű alaprajzok és metszetek készítése szükséges, amelyeket ki kell egészíteni skiccekkel, téri ábrákkal. | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 7. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 10:30-11:30  Udvardi Péter (fenntarthatóság, ökológia)  A007, 12:00-16:30  Alaprajzi vázlatok, funkciósémák kiértékelése, tömegképzési lehetőségek közös vizsgálata    Funkcionális – térszervezési lehetőségek vizsgálata. 1:200 léptékű alaprajzok és metszetek készítése szükséges, amelyeket ki kell egészíteni skiccekkel, téri ábrákkal. | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 8. | **Előadás**  Önálló munka | **Kritikus konzultáció**  A008, 8.00-16.30  Beadás: 2022.10.23. 22.00, TEAMS  Maximum 7 perceben, digitális prezentációval kell bemutatni a tervezési folyamat aktuális állását.  A prezentációk sorrendjét a TEAMS „KK” mappájában közzétett Excel tábla mutatja.  A formátum legyen .pdf kiterjesztésű, a fájl neve: [a menetrend szerinti sorszám]\_[a hallgató neve]  Kötelező tartalom:  - koncepcióábrák  - axonometria  - helyszínrajz  - alaprajzok minden eltérő szintről  - 2 db metszet  - min. és max. 3 db látványterv  - funkcióprogram táblázat nyomtatva  - tömegmodell 1:500  Tervezés folytatása. 1:200 léptékű alaprajzok és metszetek készítése szükséges, amelyeket ki kell egészíteni skiccekkel, téri ábrákkal.  Szerkezeti, csomóponti lehetőségek vizsgálata szükséges. | Rövid, szóbeli visszajelzés és pontszám, maximum 20 pont  Értékelési szempontok:  - az ember, az épített- és a természeti környezet közötti kapcsolatok  - jellemző tartószerkezeti és konstruálási megoldások  - az esztétikai, funkcionális, műszaki, gazdasági, valamint a társadalmi alapvetések bemutatása  - igényes, digitális prezentáció összeállítása  Konklúziók kiértékelése a következő konzultáción |
| 9. | Önálló munka | **TAVASZI SZÜNET**  Tervezés folytatása. Funkcionális rendszer, térszervezés tovább dolgozása.  Alaprajzi és metszeti sémák készítése. | Konklúziók kiértékelése a következő konzultáción |
| 10. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 10:30-11:30  Udvardi Péter (fenntarthatóság, ökológia)  A008, 12:00-16:30  Kritikus konzultáció kiértékelése  Funkcionális rendszer, térszervezés tovább dolgozása  Alaprajzi és metszeti sémák készítése szükséges.  Szerkezeti, csomóponti lehetőségek vizsgálata. | Konklúziók kiértékelése a következő konzultáción |
| 11. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 10:30-11:30  Udvardi Péter (fenntarthatóság, ökológia)  A008, 12:00-16:30  Funkcionális működés, szerkezetek, anyaghasználat konzultációja  Tervezés folytatása. 1:200 léptékű alaprajzok és metszetek és homlokzatok készítése szükséges, amelyeket ki kell egészíteni skiccekkel, téri ábrákkal.  Szerkezeti, csomóponti lehetőségek vizsgálata szükséges. | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 12. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 12:00-16:30  Funkcionális működés, szerkezetek, anyaghasználat konzultációja  Rajzok részletezése. 1:100 szintű alaprajzok és metszetek és homlokzatok készítése szükséges, amelyeket ki kell egészíteni skiccekkel, téri ábrákkal.  Szerkezeti, csomóponti lehetőségek vizsgálata szükséges, melyekhez 1:50 léptékű homlokzatrészlet és főfalmetszet készítése szükséges.  Tervek összerajzolása, dokumentáció véglegesítése | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 13. | Előadás  Konzultáció  Önálló munka | A008, 9:30-10:30  Dr. Sztranyák Gergely (épületszerkezettan)  A008, 12:00-16:30  Funkcionális működés, szerkezetek, anyaghasználat konzultációja  Tervek összerajzolása, dokumentáció véglegesítése | Az előadás ismeretanyagát be kell építeni a tervezési módszertanba. A prezentációk során hivatkozni kell az épületszerkezeti ismeretanyagra.  Szóbeli visszajelzés  Konklúziók kiértékelése a következő konzultáción |
| 14. |  | **Záró prezentáció**  A008, 9:30-16.00  Beadás: 2022.05.05., 22.00, TEAMS  **A 14. heti záróprezentációhoz regisztrációt kérünk, melynek határideje: 2022.05.04., 23.59, TEAMS**  Amennyiben ezen a záróprezentáción kevesen vesznek részt, a prezentációk után konzultáció következik.  Maximum 7 perceben kell összefoglalni a féléves feladatot.  **A prezentáció digitális.**  A formátum legyen .pdf kiterjesztésű, a fájl neve: [a menetrend szerinti sorszám]\_[a hallgató neve]  Kötelező tartalom:  - axonometria  - koncepció ábrák  - helyszínrajz (1:500 szintű)  - terepmetszetek  - alaprajz minden eltérő szintről (1:100 szintű)  - 2 db metszet 1:100 szintű  - főfalmetszet kiforgatott homlokzati nézettel  - homlokzatok (1:100 szintű)  - min. és max. 5 db látvány  **- 1 db összefoglaló tabló nyomtatva!!!**  - végleges tömegmodell 1:500  - szerkezeti/metszet modell 1:200, 1:100, 1:50  **Makettek végleges leadása!** | Rövid, szóbeli visszajelzés és pontszám, maximum 60 pont  Értékelési szempontok:  - A tematikában megfogalmazott kimeneti kompetenciák szerint  Rövid, szóbeli visszajelzés és pontszám, maximum 10 pont |
| 15. | Önálló munka | Tervek összerajzolása, dokumentáció véglegesítése | Záróprezentáció |
| 16. |  | **Záró prezentáció**  **2023. május 23.**  É81, 8:00-16.00  Beadás: 2024. május 22., 22.00, TEAMS  Maximum 7 perceben kell összefoglalni a féléves feladatot.  **A prezentáció digitális.**  A formátum legyen .pdf kiterjesztésű, a fájl neve: [a menetrend szerinti sorszám]\_[a hallgató neve]  Kötelező tartalom:  - axonometria  - koncepció ábrák  - helyszínrajz (1:500 szintű)  - terepmetszetek  - alaprajz minden eltérő szintről (1:100 szintű)  - 2 db metszet 1:100 szintű  - főfalmetszet kiforgatott homlokzati nézettel  - homlokzatok (1:100 szintű)  - min. és max. 5 db látvány  **- 1 db összefoglaló tabló nyomtatva!!!**  - végleges tömegmodell 1:500  - szerkezeti/metszet modell 1:200, 1:100, 1:50  **a makettek beadásának véghatárideje a 14 hét!!!** | Rövid, szóbeli visszajelzés és pontszám, maximum 60 pont  Értékelési szempontok:  - A tematikában megfogalmazott kimeneti kompetenciák szerint |

Pécs, 2024.01.25. Dr. Kovács-Andor Krisztián

egyetemi docens

tantárgyfelelős